A Marseillaise
Fel honfiak! polgárok talpra!
    Itt a dicsőség reggele!
Ellenünk zsarnokink uralma
    Véres lobogót emele!
Nem halljátok mikép orditnak
    Ott túlnan a bősz katonák,
    Hogy törnek a határon át,
Megölni nőink-, lányainkat!
           Fegyverre honfiak!
           Szoros harczrendbe össze!
           Előre! a barázdát
           Rút ellenvér füröszsze!

Mit akar o szolgák csoportja,
    Kik ellenünk esküdtének?
Kinek e lánczok, e régolta
    Készült bilincsek, oh kinek?
Nekünk oh francziák! — gyalázat!
    Szivünk' mily düh lobogja át!
    — Azt véli a zsarnok tehát,
Hogy minket" újra megigázhat?
           Fegyverre honfiak!
           Szoros harczrendbe össze!
           Előre! a barázdát
           Rút ellenvér füröszsze!

Reszkess zsarnok s honárulók ti,
    Ti minden pártnak szemete!
Reszkessetek — meg fogtok bukni
    S vár bűnötök itélete.
Itt katonává lesz mindenki!
    S ha ifjaink elhullanak:
    Kik veletek harczoljanak
A foldbül új sor fog születni!
           Fegyverre honfiak!
           Szoros harczrendbe össze!
           Előre! a barázdát
           Rút ellenvér füröszsze!

Boszúló karjaink vezére
    Szent hazaszeretet, le légy!
Szabadság, égiek testvére,
    Védőidet viszont te védd!
Hogy zászlónkhoz, ha jőni inted,
    Diadal esküdjék legitt,
    S lássák haldokló ellenid
Győzelmedet s dicsőséginket!
           Fegyverre honfiak!
           Szoros harczrendbe össze!
           Előre! a barázdát
           Rút ellenvér füröszsze!

A szent haza s nemes barátság
    Legyenek lelkünk vágyai!
S szivünket fennen lobogtassák
    E két szent tűznek lángjai.
Egyek legyünk — s hol van lehetlen?
    — Gaz ellenink leomlanak !
    Akkor fogunk megszűnni csak
E bősz dalt zengni mindszünetlen:
           Fegyverre honfiak!
           Szoros harczrendbe össze!
           Előre! a barázdát
           Rút ellenvér füröszsze!
La Marseillaise